Wonderneut is giftig...
...en kankerwekkend en alle aansprake is vals. Dié 100% natuurlike produk het reeds tot verskeie sterftes gelei en is verbode in Spanje, Brasilië en ander lande. Lees meer
Kolwe klap in MSL Krieket
Volg dié reeks op RSG. Hier is die wedstrydrooster, uistlae en puntestand. Lees meer
Dié diersoorte oppad na uitsterwing
Die olifant, renoster, walvis, jagluiperd, Kaapse aasvoël, wilde honde, leeus en nog ander spesies kan spoedig uitsterf. Lees meer
Die fyn besonderhede van dié treine en die landskappe is verstommend en laat groot mans lekker speel. Lees meer
Stem vir joui helde en staan 'n kans om data en ATKV-lidmaatskap te wen. Lees meer
Willie se hoender in die kombers
Vier Swartvrydag op RSG met 3 geskenkpakke van R2,000 elk!
Toets jou RSG-kennis** en staan 'n kans om 1 van 3 yslike groot RSG-geskenkpakke ter waarde van R2,000 elk te wen. Die sluitingsdatum is Swartvrydag 23 November om 12:00. Die drie wenners sal daardie middag in Tjailatyd aangekondig word.
** Al die antwoord kan op RSG se webwerf gevind word...
Episode 5: Floors ontvang nuus dat daar probleme op die plaas is, en hy moet sy dogter gaan besoek. Hannes is gegooi deur Frieda se wispelturigheid. Matrone spreek Kittie aan oor haar vriendskap met Ronnie.
Die kuddeprojek wat Veeplaas saam met telersorganisasies en skole onderneem, verloop uitstekend. Frikkie van Zyl vertel van die sogenaamde Blouskool op Kroonstad en oor hulle samewerking met die Santa Gertrudis-beestelersvereniging. Daar is ook 'n bydrae van George Prinsloo van Laeveld Agrochem oor die belangrikheid van mentorskap in die landbou. En Carin Venter het onlangs by 'n grondberaad op Haga Haga gaan oë wys, en daar met Coert Jordaan en Siseko Maqoma gesels.
Episode 6: Denver se ma, Vivienne, is nie tevrede met die uitleg van die kombuis nie, en wil veranderinge aanbring. Petro neem vir Hannes saam na die winkelsentrum om inkopies te doen, en verloor hom in die sentrum.
Dolla leer hoekom dit belangrik is om te bad.
Cintaine Schutte lees Carla van Eck se kortverhaal, VIR DIE EERSTE KEER NET BEA. Dit het verskyn in die bundel, Nuwe Stories, uitgegee deur Human & Rousseau.
Die Internasionale Suiwelfederasie het vanjaar sy kongres in Suid-Korea gehou. Dr. Koos Coetzee van die Melkprodusente-organisasie het die kongres bygewoon, en hy gee terugvoer van die sake wat bespreek is. Daar is 'n gesprek met Batman Longile, wat 'n grondberaad in die Oos-Kaap bygewoon het. Dit bly droog en warm in sommige dele van die land, en Johan van den Berg van Santam Landbou gee 'n oorsig van die afgelope weke se weer, en wat vorentoe verwag kan word. Jan-Hendrik Venter van die Landbounavorsingsraad gesels ook oor sitrusvergroeningsiekte.
Episode 7: Ronnie probeer weer om Kittie te oortuig dat die ongeluk met die motorfiets nie sy skuld was nie. Frieda is nie beïndruk deur die bos angeliere wat iemand vir haar gelos het nie, en Hannes ontken dat dit hy was.
Vasily Kalinnikof was 'n Russiese komponis. Sy werke is eers ná sy dood, in die ouderdom van 35, gepubliseer. Een van die werke wat as deel van die Russiese repertoire beskou word en wat opgeteken is in die Russiese musiekgeskiedenis, is sy Simfonie no. 1 in G mineur.
Wiaan van der Linde is 'n suksesvolle wildboer wat tussen Kimberley en Hopetown boer. Hy vertel vir Maas hoe hy by wildboerdery betrokke geraak het en waarom hy besluit het om die waardeketting wat wild bied, te benut. Lise Roberts het onlangs die Agri-Expo Livestock-byeenkoms buite Stellenbosch bygewoon waar sy met drie Brahman-boere gesels het. Daar is ook 'n gesprek met prof. Johan Willemse oor wat voedselsekerheid presies beteken.
Episode 8: Vivienne en matrone sit vas oor die kersete se spyskaart. Denver verneem dat Vivienne van plan is om permanent by Rust en Vrede in te trek. Ronnie vra Kittie of hy saam met haar werk toe kan ry.
OUMA OP HAAR BESEM deur Annika Swanepoel
Die liefde tussen twee jongmense kom te staan voor 'n toets van ouerdruk en vorige verhoudings. Wanneer Marinda, 'n duikinstrukteur, en Jay-Z, 'n sakeman wat eintlik wil skilder, se liefde in gedrang kom, deel Marinda se ouma 'n belangrike les met Jay-Z se beherende ma. Sal dit genoeg wees om hulle liefde te red, en sal Jay-Z mans genoeg wees om te veg vir die een waarvoor hy lief is?
Luister na 'n beweging uit Josef Fiala se Hobokonsert in B mol majeur. Fiala kom uit die streek van Bohemië, in Tjeggië, maar het later ook in Oostenryk, Rusland en Duitsland 'n draai gaan maak. Nog 'n item in die program is 'n deel uit Tsjaikofski se Orkessuite no.4. Hy het dit self as die MOZARTIANA SUITE gedoop. Dit was ter huldiging van die opening van die opera, DON GIOVANNI, 100 jaar vantevore. Die DON JUAN balletsuite van Christoph Gluck is in 1761 voltooi. Die choreograaf, Gaspara Angiolini, het 'n ballet op die musiek saamgestel. Dit was 'n jaar voordat Gluck sy bekende opera, ORFEO ED EURIDICI, gelewer het. Jy luister na 'n deel uit die balletsuite.
Vrydag 23 November
Lise Swart vind meer uit van die "toetsing" of assessering van 'n persoon met 'n moontlike demensiediagnose. Verkeerde diagnoses bestaan, en ongepaste medikasie word aan pasiënte gegee, so die assesseringsproses is in die meeste gevalle van kardinale belang.
Episode 9: Matrone verneem by Petro of sy Frieda Jansen se lêer vir haar uit Denver se kantoor kan gaps. Petro vertel vir Ronnie dat Kittie reeds 'n kêrel het. Denver deel die beplande ontwikkelingsplanne van Rus en Vrede met matrone.
Sondag 25 November
'n Finansiële beplanner het raad oor hoe en waar om te spaar en te belê in die huidige ekonomiese klimaa, ook maniere waarop jy jou kinders kan leer spaar. 'n Entrepreneur en mentor verduidelik hoe leerders en studente die vakansieseisoen ekstra geld kan verdien.
Borrels is siek: Borrels is siek, en Slungel maak 'n plan om hom gesond te kry
Episode 10: Vivienne toets haar kersete-spyskaart op Hannes. Kittie toets haar bemarkingsvermoë op Hannes. Frieda sluit haarself in haar woonstel toe nadat sy genoeg van die inmenging in haar private lewe gehad het.
Episode 11: Hannes is ontsteld en verward ná die voorval met Frieda. Kittie en Petro bespiegel oor wat fout is met Frieda. Floors stel homself voor aan Vivienne, en vertel haar van sy vermoedens dat Emsie nog lewe.
Episode 12: Denver lig Hannes in dat Frieda gediagnoseer is met vroeë Alzheimers. Ronnie konfronteer Kittie oor haar kamtige nuwe kêrel. Denver vra Ronnie om die ontwikkelaars by te staan met die oprig van 'n tydelike kantoor.
Stéphan Elmas was 'n Armeense komponis wat as 'n wonderkind beskou is. Hy het teen die wense van sy familie na Weimar gereis, waar hy Franz Liszt ontmoet het. Liszt het hom aangeraai om by die Weense Konservatorium te gaan studeer. Elmas het 'n suksesvolle pianis en komponis van sy tyd geword.
Episode 13: Ronnie laat glip by Floors dat die ontwikkelaars 'n kantoor langs sy kwekery oprig. Matrone verduidelik aan Hannes wat hulle te wagte kan wees wanneer Frieda terugkeer. Floors vra Hannes om te help om die ontwikkelaars se nuwe kantoor te saboteer.
LIGTER AS DIE WIND deur André Kotzé
Dirk Ligter was 'n berugte skaapsteler uit die Hantam se wyk. Hy het van plaas tot plaas beweeg, soms fluks gewerk, al wat vroumens is, beïndruk, dikwels skaap gesteel, geslag en gebraai, maar nooit sommer homself laat vang deur die polisie nie… ten minste nie as hulle hom te perd probeer jaag het nie. Daarvoor het hy te vinnig gehardloop. Maar soms, net as hy wou, het hy hom laat vang, en self aangemeld vir sy straf vir die jongste skaapstelery. Mettertyd het skaapsteler skaapwagter geword, filosoof, spekskieter en vrye bandiet. Boerneef het vir Dirk leer ken, en sy jakkalsstreke en ramkieversies opgeteken.
Luister na 'n verwerking van een van J.S. Bach se korale uit sy Paas Oratorio, deur Leopold Stokowski, 'n Pool wat hom in die Weste gaan vestig het as dirigent. Die CD, J.S. BACH, ORCHESTRAL TRANSCRIPTIONS, bevat 'n hele aantal ander werke wat Stokowski verwerk het, soos die bekende TOCCATA EN FUGA in D mineur. Nog 'n item in die program is 'n gavotte van Arne. Die woord verwys na 'n volksdans wat uit die streek van Gavot in Suidoos-Frankryk kom. Daar is ook 'n deel uit 'n Divertimento van Mozart in E mol majeur, KV 563. Dit is interessant dat die divertimento, wat hoofsaaklik vir 'n groter ensemble gereserveer is, net vir drie strykinstrumente is: 'n viool, 'n altviool en 'n tjello.
Vrydag 30 November
Episode 14: Matrone noem aan Vivienne dat een van die inwoners gekla het oor haar ryk kos. Denver verneem by Floors of hy die brandstigter was wat die Wendyhuis probeer afbrand het. Ronnie vra matrone of sy saam met hom na die motorfiets rally wil gaan.
Maak vir my skoene.
Sondag 2 Desember
Toetsie, die deftige bobbejaantjie: Toetsie dink sy is beter as almal, en hulle leer haar 'n les.
Luister na RIDE THE CHARIOT, 'n bekende spiritual, die Engelse volksliedjie, SWEET DAY, en twee dele uit Vivaldi se MAGNIFICAT.
Karl Stamitz was deel van die bekende Stamitz komponis- en musikantfamilie. Daar die pa, Johann Stamitz (1717 – 1757), en sy twee seuns, Karl Stamitz (1746 – 1801) en Anton Stamitz (1750 – 1809). Hulle almal was bekende instrumentaliste en komponiste. Luister na Karl Stamitz se Klarinetkonsert no. 11 in E mol majeur. Die ander groot werk in die program is Mendelssohn se Simfonie no. 1 in C mineur. Dit is eintlik Mendelssohn se 13de simfonie, maar die vorige 12 was almal slegs vir strykers. Hierdie werk is sy eerste volwaardige simfonie. Net soos Beethoven en andere later, het Mendelssohn vroeg reeds uitstaande bydraes gelewer tot die ontwikkeling van die genre. Sy Simfonie no. 2 is byvoorbeeld vir solosangers, koor, orrel en orkes.
Donderdag 6 Desember
Luister na 'n werk van die Poolse komponis, Basvli Bohdanowich, wat geleef het van 1754 tot 1819. Hy is een van die komponiste uit daardie geweste wat dikwels in diens van die Kerk was. Laasgenoemde het egter 'n stewige hand op die ontwikkeling van veral die simfonie as genre gehad. So het Pous Benedictus die 15de in 1794 geskryf dat die genre wel toegelaat kan word, maar dat dit ernstig in aard en nie te lank moet wees nie, wat sal lei tot verveling! J.S. Bach het 19 klaviersuites gekomponeer waarvan ses as ENGELSE SUITES bekendstaan. Daar is onsekerheid oor die oorsprong van die titel. Een van die verklarings is dat Johann Christian Bach, die seun van J.S. Bach wat in Engeland gewoon het, die manuskripte onder oë gehad het. Hy het daarop geskryf, "vir die Engelse". Maar daar is steeds onsekerheid waarom hierdie ses stelle juis vir die Engelse gemerk was! Sergei Rachmaninoff het baie gehou van sy NAGWAAK uit een van sy Vespers. Dit is gebaseer op die teks van die seremonie van die Russies Ortodokse Kerk by die nagwaak van 'n geliefde. Dit is n a capella werk wat baie gevoelvol is. Dit word uitgevoer deur die Michael Glinka Koor.
Die spookspelonk: Die bobbejane kry warm, en besluit om iewers te gaan speel waar dit koeler is.
Luister na HEAR US, BLESSED SAVIOUR van Carbonare. Dit word gesing deur die Nuwe Apostoliese Kerkkoor van die Port Elizabeth en Oos-Londen streek. Die dirigent is Peter Lambert. Daar is ook die wiegeliedjie, THULA BABANA, en die Kubaanse melodie, MERCEDES, van Manuel Corona.
Dean John Smith lees die spesiale verhaal van Jesus se geboorte.
Luisteraars stuur Kersboodskappe aan familie en vriende.
'N WONDERWERK VIR KERSFEES deur Riana Scheepers
Die "wonderwerk" in hierdie drama is gebasseer op 'n werklike gebeurtenis, wat die inspirasie vir die verhaal is. Dit het regtig so gebeur dat tannie Bettie Nysschen, 'n bekende en geliefde figuur van buite Wildernis, haar huisdeur se sleutel gebruik het om haar bakkie oop te sluit en weg te ry nadat haar huis aan die brand geslaan het. (Egter nie tydens Kersfees nie.) Die res van die gebeure en karakters is fiktief.
CPE Bach en sy Magnifikat in D-majeur
Luister na Carl Philip Emmanuel Bach, seun van Johann Sebastian Bach, se Magnificat in D-majeur. Die jong Bach het reeds vroeg in sy loopbaan as komponis aan die werk begin skaaf, maar was nooit gelukkig met die eindproduk nie. Eers toe hy 72 jaar oud was, het hy dit finaal afgehandel. Verskeie komponiste uit die Romantiese Periode het CPE Bach beskou as 'n komponis wat deurgans in die skadu van sy pa gestaan het. Ander Klassieke komponiste en selfs moderne kunstenaars het groot belangstelling in sy werk getoon. Daar word voortdurend nuwe opnames van CPE Bach se werke gemaak. Die Magnifikat in D-majeur is 'n werk vir sopraan, alt, tenoor, bariton, koor en orkes. In hierdie opname kan die stemme van Elly Ameling, Maureen Lehane, Theo Altmeyer en Roland Hermann gehoor word, saam met die Tölzer Seunskoor en Collegium Aerium.
Die geskiedenis voor Jesus gebore is
Lizelle de Bruin gesels met dr. Stephan Joubert oor die geskiedenis wat Jesus se geboorte vooraf gegaan het.